Eelnõuga täpsustatakse tööandjate kohustust korraldada tervisekontrolli töötajatele, kes töötavad öösel (kella 22.00-6.00), nii enne nende tööleasumist kui ka kindlate ajavahemike järel töötamise ajal. Eelnõu kohaselt peab tööandja korraldama tervisekontrolli töötajatele, kes töötavad ööajal vähemalt kolm tundi oma igapäevasest tööajast või vähemalt  kolmandiku oma iga-aastasest tööajast.